 ፖርታ ቨነስያ ኣብ ዝሓለፈ 15 ዓመታት ብኣሽሓት ዝቑጸሩ ኤርትራውያን ኣብ ሃገሮም ብዘጋጠሞም ጸቕጥን ዓፈናን ደረት ኣልቦ ዕስክርናን ብሰሃራን ባሕርን ተሳጊሮም ዓሰርተታት ኬላታት ሞት ሓሊፎም ንስደት ዘምርሑሉ እዋንዩ ነይሩ ኣጻምእ ሰሃራን ባሕርን ሓሊፎም ኢጣልያ ምስ ኣተው እግሮም ዘዕልቡላን ደሃይ ደቂ ዓዶም ዝሓቱላን ከተማ ሚላኖ ከባቢ ፖርተ ቨነስያ እያ ኣብ ፖርተ ቨነስያ ብዙሓት ብኤርትራውያን ዝውነና ትካላት ኣለዋ ኣብ 2014 ብኣሽሓት ዝቑጸሩ ኤርትራውያን ሰደተኛታት ብማእከላይ ባሕሪ ሰንጢቖም ንቑጽ ምድሪ ኢጣልያ ምስ ኣተው ኣብ ሚላኖ ፖርታ ቨንስያ ኣሕዋትና ኣለው ብምባል ክንደይ ማይላት ተጓዒዞም ብምምጻእ ኣብቲ ጎደናታት ይውዕሉን ኣብ ግዳም ይሓድሩን ነይሮም ኣብ ዝተፈላለየ እዋን ብዙሓት ኣሕዋትና ሓገዝና ደልዮም ኣብ ጽርግያታት ክሓድሩ ክንርኢ ከቢድ እዋን እዩ ነይሩ ክሳብ ናብ መዓልቦኦም ዝበጽሑ ከኣ ንኣስታት 600 ዝኾኑ ሰባት በብዓቕምና ሓጊዝናዮም እንተውሓደ ኣብ ገዛና መግቢ እናሰራሕና ነምስሖምን ነድርሮምን ነይርና ...ብዙሓት ኤርትራውያን ከኣ ነቲ ሕማቕ ኩነታት ብምርኣይ ኣኣብ ገዝኦም መግቢ ሰሪሖም ብምምጻእ ገሊኦም ተሓቢኦም ገሊኦም ብቓልዕ ይተሓጋገዙ ነይሮም ብምባል ነቶም እጆሞም ዘበርከቱ ኣድናቖቱ ይገልጽ መብዛሕትኦም ናብ ስደት ወጺኦም እንረኽቦም መኪናን ገዛን ዘለዎምዮም ትጽቢትን ክውንነትን ስደት ሃገራዊ ኣገልግሎት ናይ ብሓቂ ጠንቂ ስደት ድዩ? 